प्रधानमंत्री ने कहा कि आजादी के 70 साल हो गए, सवा सौ करोड़ देशवासी कब तक इंतजार करेंगे। उन्होंने कहा कि हमने पीने का पानी, बच्चों की अच्छी पढ़ाई, युवाओं की कमाई और बुजुर्गों की दवाई की व्यवस्था शुरू किया है। उन्होंने कहा कि सरकारें पहले भी थीं, अधिकारी पहले भी थे लेकिन आज ग्राम सड़क योजना के तहत ज्यादा सड़कों का निर्माण क्यों हो रहा है, पहले एक दिन में जितने राष्ट्रीय राजमार्ग बनते थे, आज उससे लगभग दुगुना बन रहा है, जितनी रेल लाइनें पहले बनती थी आज उसका दुगुना निर्माण हो रहा है, आखिर यह संभव कैसे हुआ? उन्होंने कहा कि ऐसा इसलिए क्योंकि केंद्र की भारतीय जनता पार्टी सरकार का एकमात्र उद्देश्य देश के हर वर्ग, हर क्षेत्र का सर्वांगीण विकास करना है। उन्होंने कहा कि हमारे देश का भविष्य एक ही बात पर निर्भर करता है कि हम विकास को प्राथमिकता कैसे दें, हर दिशा में विकास कैसे करें, गरीब से गरीब तक विकास कैसे पहुंचाएं और युवा पीढ़ी की तरक्की के लिए काम कैसे करें इसलिए हमारी कोशिश यह है कि देश में विकास पर ही चर्चा होनी चाहिए। Also check: Mobilecric